b'\n_START_ARTICLE_\nOtto Mauno Geers\n_START_PARAGRAPH_\nOtto Mauno Geers (alk. Otto Magnus Giers, 26. huhtikuuta 1837 Harjavalta \xe2\x80\x93 12. syyskuuta 1912 Stow, Massachusetts) oli suomalainen merimies, joka osallistui Yhdysvaltain sis\xc3\xa4llissotaan._NEWLINE_Geers muutti Yhdysvaltoihin vuonna 1860 ja asettui asumaan Bostoniin. H\xc3\xa4n otti osaa Unionin laivaston mukana muun muassa New Orleansin taisteluun, jossa h\xc3\xa4nen laivansa upposi ja suuri osa miehist\xc3\xb6st\xc3\xa4 hukkui. Geers pelastautui kuitenkin maihin, ja vei rykmentin lipun mukanaan. H\xc3\xa4n loukkaantui sis\xc3\xa4llissodassa kahdesti ja el\xc3\xa4k\xc3\xb6ityi laivastosta vuoden 1880 tienoilla. Geers kuoli punatautiin syyskuussa 1912._NEWLINE_1900-luvun alussa Geersi\xc3\xa4 haastatteli suomalainen tutkija Salomon Ilmonen, joka julkaisi kirjassaan Amerikan Suomalaisten historiaa suomalaisten kokemuksia sis\xc3\xa4llissodasta.'